b'\n_START_ARTICLE_\nThe Simpsons: Bart vs. the World\n_START_SECTION_\nPelaaminen\n_START_PARAGRAPH_\nPelimekaniikka on l\xc3\xa4hestulkoon aivan samanlainen, kuin pelin edelt\xc3\xa4j\xc3\xa4ss\xc3\xa4 The Simpsons: Bart vs. the Space Mutants, mutta t\xc3\xa4ll\xc3\xa4 kertaa pelaaja voi esimerkiksi ottaa kahden osuman sijaan viisi osumaa ennen kuolemaa. Lis\xc3\xa4ksi toisin kuin edelt\xc3\xa4j\xc3\xa4ss\xc3\xa4, t\xc3\xa4ss\xc3\xa4 peliss\xc3\xa4 on "power-uppeja", joista pelaaja voi saada lis\xc3\xa4\xc3\xa4 energiaa. _NEWLINE_T\xc3\xa4ss\xc3\xa4 peliss\xc3\xa4 on my\xc3\xb6s bonus-pelej\xc3\xa4. Esimerkiksi muistipeli, puzzle-peli ja Trivia (jossa kysyt\xc3\xa4\xc3\xa4n kysymyksi\xc3\xa4 koskien Simpsonit tv-sarjaa tuohon astisilta tuotantokausilta). Saadakseen pelin l\xc3\xa4p\xc3\xa4isty\xc3\xa4 parhaan lopun, on pelaajan jokaiselta tasolta my\xc3\xb6s l\xc3\xb6ydett\xc3\xa4v\xc3\xa4 piilotetut Hassu-lelut. Esimerkiksi yhdell\xc3\xa4 Pohjois-navan tasolla Hassu-lumiukko ja yhdell\xc3\xa4 Egyptin tasolla Hassu-muumio. Kaikkien Hassu-lelujen ker\xc3\xa4\xc3\xa4minen avaa my\xc3\xb6s Hollywoodiin yhden erikoistason, joka pelaajan on my\xc3\xb6s l\xc3\xa4p\xc3\xa4ist\xc3\xa4v\xc3\xa4 ennen viimeist\xc3\xa4 pomotaistelua.\n_START_SECTION_\nJuoni\n_START_PARAGRAPH_\nBart Simpson osallistuu Hassu-klovnin piirustuskilpailuun, jossa h\xc3\xa4n voittaa maailmanymp\xc3\xa4rimatkan palkinnoksi. Todellisuudessa Bartin voitto ja palkinto oli Montgomery Burnsin lahjonta Hassulle. _NEWLINE_Mr. Burns ja Waylon Smithers punovat juonia eliminoidakseen Simpsonien perheen, joka on aiheuttanut harmia Mr. Burnsille aikojen saatossa. Peliss\xc3\xa4 pelataan nelj\xc3\xa4ss\xc3\xa4 eri maassa ymp\xc3\xa4ri maailman. Jokaisen maan lopussa Bart kohtaa loppuvastuksen, joka on aina joku Mr. Burnsin kaukainen sukulainen._NEWLINE_Pelin maat ovat Kiina, Pohjoisnapa, Egypti ja Hollywood.'